 Xirsi Cali Xaaji Xasan oo aanu sidoo kale wax ka waydiinay sida lagu dhamayn karo khilaafka u dhaxeeya xukuumada iyo dadka deegaanka gobolka Saaxil ayaa waxa uu yidhi Anigu waxaan is leeyahay shayga ugu muhiimsan waa inuu yahay in heshiiska la cadeeyo oo laysla fahmo, dawladuna dadka ay u shaqaysaa oo ay u adeegtaa markaa waa in dadka loo cadeeyo oo la tuso oo la qanciyo loona soo bandhigo oo ay arkaan, waxaanan leeyahay dadka hala qanciyo oo hala tuso waxyaalaha loo baahan yahay ee aan hore u soo sheegay, haddii aad dawlad joogtana kacdoonadu waagii baryaba way joogaan dawladuna iyada ayaa taqaana siday u xalinayso laakiin waa wax looga baahan yahay ninka masuulka ah sidii uu u xalin lahaa. 